136472 Makemake

Makemake je po Eris a Plute a planétke 2007 OR10 štvrtým najväčším telesom Kuiperovho pásu. Veľkosťou zodpovedá zhruba 2/3 Pluta. Jej priemer je približne 1 420 ± 60 km. Nedávno bola klasifikovaná ako plutoid. Zatiaľ neexistujú nijaké snímky jej povrchu, je však známe, že má červenkastú farbu a podľa spektra sa usudzuje, že je pokrytá zmrznutým metánomT. Müller: Makemake: A truly exotic TNO! EPSC Abstracts, Vol. 6, EPSC-DPS2011-1416, 2011, EPSC-DPS Joint Meeting 2011. Makemake obieha okolo Slnka vo väčšej vzdialenosti ako Pluto. Po Plute je druhým najjasnejším transneptúnskym telesom. Makemake sa okolo svojej osi otočí raz za 7,77 hodín. 

V infračervenom spektre vyzerá byť táto trpaslíčia planéta červená, v dôsledku čoho sa predpokladá, že jej povrch je tvorený zamrznutým metánom. 

V apríli roku 2015 bol objavený prvý mesiac tejto trpasličej planéty, ktorý dostal zatiaľ len provizórny názov S/2015 (136472) 1 alebo Mk2. Odhaduje sa, že okolo Makemake obieha vo vzdialenosti 21 000 km s periódou 12 dní a má priemer cca 175 km.
 Referencie 

 Iné projekty 

 Externé odkazy 

 MAKEMAKE (update 2.8.2008) na webe planetky.cz  


Kategória:Transneptúnske objekty
Kategória:Trpasličie planéty
Kategória:Plutoidy
Kategória:Astronomické objekty objavené v roku 2005